CELEX: 32009R1077
Language: hr
Date: 2009-11-10 00:00:00
Title: Uredba Komisije (EZ) br. 1077/2009 od 10. studenoga 2009. o utvrđivanju roka za podnošenje zahtjeva za dodjelu potpore za privatno skladištenje svinjskog mesa utvrđenog Uredbom (EZ) br. 1329/2008

03/Sv. 025
            
            
               HR
            
            
               Službeni list Europske unije
            
            
               246
            
         32009R1077
   
               L 294/3
            
            
               SLUŽBENI LIST EUROPSKE UNIJE
            
            
               10.11.2009.
            
         
      UREDBA KOMISIJE (EZ) br. 1077/2009
   od 10. studenoga 2009.
   o utvrđivanju roka za podnošenje zahtjeva za dodjelu potpore za privatno skladištenje svinjskog mesa utvrđenog Uredbom (EZ) br. 1329/2008
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničkog uređenja tržišta poljoprivrednih proizvoda i o posebnim odredbama za određene poljoprivredne proizvode (Jedinstvena uredba o ZUT-u) (1), a posebno članak 43. točke (a) i (d), u vezi s njezinim člankom 4.,
   budući da:
   
               (1)
            
            
               Potpora za privatno skladištenje dodjeljuje se na temelju Uredbe Komisije (EZ) br. 1329/2008 od 22. prosinca 2008. o usvajanju hitnih mjera potpore za tržište svinjskog mesa u obliku potpore za privatno skladištenje u dijelu Ujedinjene Kraljevine (2). Potpora se dodjeljuje zbog izvanrednih okolnosti koje je doživio sektor svinjskog mesa u Irskoj i Sjevernoj Irskoj u prosincu 2008. kada su nalazi otkrili povišene razine polikloriranih bifenila (PCB-a) u svinjskom mesu podrijetlom iz Irske. Situacija se otada promijenila, a slijedom toga mjere više nisu potrebne.
            
         
               (2)
            
            
               Dodjeljivanje potpore za privatno skladištenje svinjskog mesa stoga treba okončati i treba odrediti rok za podnošenje zahtjeva.
            
         
               (3)
            
            
               Kako bi se izbjegle špekulacije, Uredba treba stupiti na snagu na dan objave, a rok treba biti dan nakon stupanja na snagu.
            
         
               (4)
            
            
               Mjere predviđene ovom Uredbom u skladu su s mišljenjem Upravnog odbora za zajedničko uređenje tržišta poljoprivrednih proizvoda,
            
         DONIJELA JE OVU UREDBU:
   Članak 1.
   Rok za podnošenje zahtjeva za dodjelu potpore za privatno skladištenje svinjskog mesa predviđen Uredbom (EZ) br. 1329/2008 jest 13. studenoga 2009.
   Članak 2.
   Ova Uredba stupa na snagu na dan objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. studenoga 2009.
      
         
            Za Komisiju
         
         Mariann FISCHER BOEL
         
         
            Članica Komisije
         
      
   
   
      (1)  SL L 299, 16.11.2007., str. 1.
   
      (2)  SL L 345, 23.12.2008., str. 56.